stanford-oval/wikipedia huggingface dataset:
וופי גולדברג
קריירה > קריירה כמנחה בתוכנית "The View"

בשנת 2007 החליפה גולדברג את רוזי אודונל כאחת המנחות בתוכנית ראיונות הפופולרית בפרט בקרב הציבור הנשי "The View" של רשת ABC. למרות נתוני המדרוג הנמוך יותר, גולדברג הצליחה לייצב אותו במהלך עבודתה. במהלך הופעותיה גולדברג גרמה להרבה סערות תקשורתיות בעקבות פליטות פה.
בפברואר 2022 הושעתה גולדברג מהתוכנית למשך שבועיים, לאחר שטענה בפני המנחות שעמה בפאנל כי "השואה לא הייתה קשורה לגזע [...] אלא ללבנים שעושים את זה ללבנים אחרים, אז אתם נלחמים בינכם לבין עצמכם".
חיים אישיים

גולדברג הייתה נשואה שלוש פעמים; לאלווין מרטין (בין השנים 1973 ל-1979), לצלם דייוויד קאלזאן (בין השנים 1986 ל-1988) ולשחקן לייל טרכטנברג (בין השנים 1994 ל-1995). בנוסף היו לה קשרים רומנטיים עם פרנק לנגלה וטד דנסון. בשנים האחרונות היא הצהירה שלא תינשא שוב.
ב-9 במאי 1973 גולדברג ילדה את בתה, אלכסנדרה, מאלווין מרטין. וב-13 בנובמבר 1989, ביום הולדתה ה-34, היא הפכה לסבתא. ב-15 במרץ 2014, נולדה לה נינה מנכדתה הבכורה.
באוגוסט 2010 גולדברג נאלצה לעזוב את המחזמר "הנזירות בלוז: המחזמר" עקב מות אימה.
גולדברג הודתה שהיא מכורה לתרופות. בנוסף, היא סובלת מדיסלקסיה. היא עישנה מריחואנה לפני טקס האוסקר שבו היא זכתה בפרס.
כיום גולדברג גרה בניו ג'רזי.
פרסים והוקרה

גולדברג הייתה מועמדת לשני פרסי אוסקר על תפקידיה בסרטים "הצבע ארגמן" ו"רוח רפאים". היא השחקנית האפרו-אמריקאית הראשונה שהשיגה מעל מועמדות אחת לפרס. בשנת 1985 היא קיבלה פרס טוני מיוחד על הצגת יחיד. היא הייתה מועמדת לשמונה פרסי אמי בדיי-טיים וזכייה בשניים. בנוסף, היא הייתה מועמדת לחמישה פרסי אמי בפריים-טיים. בשנת 1985 היא זכתה גם בפרס טוני וגם בפרס גראמי על הפקת המחזמר "Thoroughly Modern Millie". היא זכתה בשלושה פרסי "People's Choice Awards". בשנת 1999 היא קיבלה פרס מיוחד מהליגה נגד השמצה על תרומתה לקהילה הלהט"בית. היא הייתה מועמדת לחמישה פרסי "American Comedy" וזכתה בשניים. בשנת 2009 היא זכתה בפרס אמי בדיי-טיים על הנחיית תוכנית האירוח "The View". היא חלקה את הפרס עם ג'וי בהר, שרי שפרד, אליזבת הסלבק וברברה וולטרס.
גולדברג היא אחת מהאישים הבודדים שזכו בפרסי אוסקר, גראמי, טוני ואמי. היא שיחקה בלמעלה מ-150 סרטים. בשנת 1987 היא זכתה בפרס על שם הנס כריסטיאן אנדרסן על הישגיה על אף קשייה כדיסלקטית.
בשנת 1993 גולדברג הפכה לשחקנית עם המשכורת הגבוה ביותר בהוליווד על תפקידה בסרט "הנזירות בלוז 2". היא קיבלה שכר הנע בין 7 ל-12 מיליון דולר.
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1996 | צמד בכותרות |  | סרט טלוויזיה |
| 1997 | שעות הדמדומים |  | סרט טלוויזיה |
| 2003 | גדרות טובים | מייבל ספיידר | סרט טלוויזיה של שואוטיים |
| 2012 | 666 פארק אבניו | מאריס אלדר | פרק: "Hypnos" |
| 2014 | A Day Late and a Dollar Short | ויולה | סרט טלוויזיה של Lifetime |
| 2017 | היורשים 2 | אורסולה | דיבוב; סרט טלוויזיה של ערוץ דיסני |
| 2017 | כאשר אנו זורחים | פאט נורמן | מיני-סדרה |
| 2018 | אינסטינקט | ג'ואן רוס. | 6 פרקים |
| 2018 | בוג'ק הורסמן | מיקיילה | דיבוב; פרק: "The Light Bulb Scene" |
| 2018–2020 | אלנה מאוולור | למה | דיבוב; 3 פרקים |
| 2020–2021 | העמדה | אביגיל | מיני-סדרה |
| 2021 | מבוימים | מארי | 3 פרקים |
| 2021 | מודוק | מריאן פונסי | דיבוב; פרק: "If Saturday Be... for the Boys!" |
| 2021–הווה | הארלם (אנ') | ד"ר אליס פרויט | 9 פרקים |
| 2021–2023 | הסנדק של הארלם | מיס ווילה | 3 פרקים |
| 2023 | הקונרים | מיס גלן | פרק: "The Contra Hearings and The Midnight Gambler" |
| TBA | בני אנאנסי | בירד וומן | סדרה עתידית של אמזון פריים וידאו |
לקריאה נוספת

וופי גולדברג, פותחת את הפה, הוצאת סער, עברית: יונתן פרידמן, תשנ"ח 1998.
ניקולס אלכסנדר צ'אבז

| --- | --- |
אין תמונה חופשית
 לידה:  6 בספטמבר 1999 (בן 25) יוסטון, ארצות הברית 
 מדינה:  ארצות הברית 
 פרופיל ב-IMDb
 
ניקולס אלכסנדר צ'אבז (באנגלית: Nicholas Alexander Chavez נולד ב-6 בספטמבר 1999) הוא שחקן אמריקאי. הוא מוכר בזכות גילום ספנסר קסדין באופרת הסבון "בית חולים כללי" מ-2021 עד 2024, תפקיד שזיכה אותו בפרס אמי לביצוע הצעיר המצטיין בסדרת דרמה.
ראשית חייו וחינוך

צ'אבז נולד ביוסטון, טקסס. יש לו שלושה אחים למחצה צעירים יותר. הוא התגורר בשוגאר לנד, טקסס לפני שמשפחתו עברה לדנוור, קולורדו. הוריו התגרשו כשהיה בן חמש והוא חילק את זמנו בין בית אמו בדנוור לעיירת הולדתו של אביו, ארבאדה, קולורדו.
צ'אבז למד בתיכון איסט שם שיחק כדורגל והצטרף לצוות הדיבייט בראשות המנטור שלו, מאט מרפי. כשמרפי השתלט על מחלקת הדרמה שנה לאחר מכן, הוא גייס את צ'אבס, אז צעיר, לגלם את אטיקוס פינץ' בהפקה של בית הספר של המחזה אל תיגע בזמיר. צ'אבז פנה למספר תוכניות דרמה אמריקאיות מובילות, כולל אוניברסיטת ראטגרס, אוניברסיטת קרנגי מלון, אוניברסיטת ניו יורק ובית הספר ג'וליארד. פרט לג'וליארד, צ'אבז התקבל לכל בתי הספר. לבסוף צ'אבס למד בבית הספר לאמנויות מייסון גרוס בראטגרס. לאחר שנתיים, צ'אבז לקח חופשה מראטגרס ועבר ללוס אנג'לס כדי להמשיך לשחק במשרה מלאה. עם זאת, הוא נאלץ לחזור לורו ביץ', פלורידה עם אביו כשמגפת הקורונה תקפה ב-2020. צ'אבס עבד בכמה עבודות זמניות, כולל בסוכנות מכוניות, בזמן שהגיש אודישנים שהקליט ושלח למלהקים.
קריירה

ב-1 ביולי 2021, ערך צ'אבז את הופעת הבכורה שלו בטלוויזיה בתור ספנסר קסדין באופרת הסבון "בית החולים הכללי". צ'אבז חתם על חוזה לשלוש שנים. רק כמה חודשים לאחר שהצטרף לאופרת הסבון התאבל צ'אבס על מותה המנהלת הוותיקה שלו, ג'נבייב ברואר. הוא עזב את התפקיד בינואר 2024. בשנת 2022,צ'אבז כיכב בתפקיד ג'ייסון בסרט, Crushed.
בשנת 2023, לוהק צ'אבז לעונה השנייה של סדרת האנתולוגיה של ריאן מרפי, מפלצות: הסיפור של לייל ואריק מננדז בסדרה הוא גילם את לייל מננדס.
פילמוגרפיה

| שנה | כותרת | תפקיד | הערות |
| --- | --- | --- | --- |
| 2021–2024 | בית חולים כללי | ספנסר קסדין | תפקיד חוזר |
| 2022 | Crushed | ג'ייסון קרטיס | סרט מקורי של טובי |
| 2024 | מפלצות: הסיפור של לייל ואריק מננדז | לייל מננדז | תפקיד ראשי |
| 2024 | גרוטסק (אנ') | האב צ'רלי | תפקיד ראשי; 10 פרקים |
| 2025 | אני יודע מה עשית בקיץ האחרון |  | סרט קולנוע |
פרסים ומועמדויות

| פרס | שנה | קטגוריה | עבודה | תוצאה | הערות |
| --- | --- | --- | --- | --- | --- |
| Soap Hub Awards | 2021 | השחקן העולה החדש והאהוב | בית חולים כללי | זכייה |  |
| פרס אמי לשעות היום | 2022 | מבצע צעיר מצטיין בסדרת דרמה | בית חולים כללי | זכייה |  |
| פרס אמי לשעות היום | 2023 | שחקן משנה מצטיין בסדרת דרמה | בית חולים כללי | מועמדות |  |
הערות שוליים

↑  Waldo, Garren (6 בספטמבר 2021). "GH Star Nicholas Alexander Chavez Celebrated His Birthday". Soap Hub. נבדק ב-7 בספטמבר 2021. {{cite web}}:  (עזרה)
↑  Di Lauro, Janet (6 ביולי 2021). "7 Things To Know About New GH Star Nicholas Alexander Chavez". Soap Hub. United States. נבדק ב-26 באוגוסט 2021. {{cite web}}:  (עזרה)
1 2  Tapp, Tom (15 באוקטובר 2021). "Longtime New York-Based Manager Jenevieve Brewer Dies". Deadline Hollywood. Penske Media Corporation. נבדק ב-4 בפברואר 2022. {{cite web}}:  (עזרה)
↑  Mason, Charlie (17 באוקטובר 2021). "General Hospital's Nicholas Alexander Chavez Pours Out His Heart Over a Devastating Loss: 'It Was a Privilege to Know You'". Soaps.com. SHE Media. נבדק ב-4 בפברואר 2022. {{cite web}}:  (עזרה)
↑  Eades, Chris (18 באוקטובר 2021). "GH's Nicholas Alexander Chavez Mourns the Death of Jenevieve Brewer". Soaps In Depth. Bauer Media Group. נבדק ב-4 בפברואר 2022. {{cite web}}:  (עזרה)
↑  Ausiello, Michael (25 באפריל 2024). "Nicholas Alexander Chavez Not Returning to General Hospital as Spencer (Exclusive)". TVLine. United States: Penske Media Corporation. נבדק ב-25 באפריל 2024. {{cite web}}:  (עזרה)
↑  Chapman, Wilson; Grantham-Philips, Wyatte; Sasha, Urban (9 במרץ 2022). "Tubi Announces Casting for Coming-of-Age Comedy 'Crushed' (TV News Roundup)". Penske Media Corporation. נבדק ב-10 במרץ 2022. {{cite web}}:  (עזרה)
↑  "General Hospital Alum Nicholas Alexander Chavez Shines In Ryan Murphy's Grotesquerie". Soap Opera Daily. נבדק ב-21 באוגוסט 2024. {{cite web}}:  (עזרה)תחזוקה - ציטוט: url-status (link)
↑  Cordero, Rosy (29 ביוני 2023). "'Monster' Season 2: Netflix's Ryan Murphy Anthology Series Finds Its Menendez Brothers In Cooper Koch & Nicholas Alexander Chavez". Deadline Hollywood. Penske Media Corporation. נבדק ב-3 ביולי 2023. {{cite web}}:  (עזרה)
↑  "Here Are The Winners Of The 2nd Annual Soap Hub Awards". Soap Hub. 19 בנובמבר 2021. נבדק ב-19 בנובמבר 2021. {{cite web}}:  (עזרה)
↑  June 24, Jessica Wang Updated; EDT, 2022 at 11:08 PM. "Daytime Emmy Awards 2022: See the full list of winners". EW.com (באנגלית). נבדק ב-2022-06-25.
↑  "The 50th Annual Daytime Emmy Awards Nominations" (PDF). New York/Los Angeles: emmyonline.org and National Academy of Television Arts and Sciences. 2023. נבדק ב-13 במאי 2023. {{cite web}}:  (עזרה)
ישראל גוטמן

| --- | --- |

 לידה:  20 במאי 1923 ורשה, הרפובליקה הפולנית השנייה 
 פטירה:  1 באוקטובר 2013 (בגיל 90) ירושלים 
 מדינה:  ישראל, פולין 
 מקום קבורה:  הר המנוחות 
 השכלה:  האוניברסיטה העברית בירושלים 
 תפקיד:  אמריטוס (ערך בלתי־ידוע)  דירקטור (ערך בלתי־ידוע) 
 פרסים והוקרה:  פרס קרל פון אוסייצקי להיסטוריה ולפוליטיקה (1994)  פרס יצחק שדה (1979)  דוקטור לשם כבוד מאוניברסיטת ורשה  פרס לנדאו  פרס שלונסקי 
 
ישראל גוטמן (20 במאי 1923 – 1 באוקטובר 2013) היה היסטוריון ישראלי, חוקר השואה ופעל להנצחתה.
קורות חיים

גוטמן נולד וגדל בוורשה בירת פולין. בצעירותו הצטרף לתנועת השומר הצעיר והיה חניכו של מרדכי אנילביץ'. כרבים מחברי תנועתו, הצטרף לאי״ל והיה פעיל במרד גטו ורשה. הוא הוּצא מהבונקר כשהוא פצוע ב-5 במאי 1943[דרוש מקור] ונשלח למחנה הריכוז מיידנק. משם נשלח למחנה ההשמדה אושוויץ, וצעד משם בצעדת המוות למאוטהאוזן בינואר 1945. בשנת 1946 עלה לארץ ישראל והיה לחבר בקיבוץ להבות הבשן, שם התגורר עד שנת 1971. בשנת 1961 העיד במשפט אייכמן.
היה ממייסדי "מורשת בית עדות ע"ש מרדכי אנילביץ'", ובשלב מאוחר יותר מונה למנהל הארגון. ב-1963 שימש עורך כתב העת "ילקוט מורשת".
ב-1975 קיבל תואר דוקטור מהאוניברסיטה העברית על חיבורו "תנועת ההתנגדות והמרד המזוין של יהודי ורשה על רקע חיי הגיטו 1939–1943". לאחר מכן החל את הקריירה האקדמית שלו באוניברסיטה העברית, ובמסגרת זו הופקד על הקתדרה ע"ש ריטה ומקס הייבר לחקר השואה ותולדות יהודי מזרח ומרכז אירופה. בין השנים 1985–1988 היה ראש המכון ליהדות זמננו באוניברסיטה העברית.
ב-1989 ראתה אור "האנציקלופדיה של השואה", שהייתה אחד ממפעליו המרכזיים.
משנת 1991 כיהן גוטמן כיועץ לממשלת פולין לענייני יהודיים, יהדות והנצחת השואה, וכן שימש חבר בהנהלת המוזיאון להנצחת השואה בוושינגטון.
בין השנים 1993–1996 היה ראש המכון הבינלאומי לחקר השואה ב"יד ושם", ובין השנים 1996–2000 היה ההיסטוריון הראשי של "יד ושם". החל משנת 2000 שימש גוטמן יועץ אקדמי של "יד ושם". הוא היה חבר במועצת "יד ושם", בהנהלת המכון הבינלאומי לחקר השואה, בוועדה המדעית של "יד ושם" ובמערכת "יד ושם" – קובץ מחקרים.
עבודותיו של גוטמן זכו בפרסים רבים, ובהם: פרס שלונסקי לספרות, פרס יצחק שדה לספרות צבאית, פרס התאחדות יהודי פולין, פרס לנדאו למדעים ולמחקר ודוקטור לשם כבוד מטעם אוניברסיטת ורשה.
גוטמן נישא לעירית אדלשטיין, והיה אב לבן ולשתי בנות. בנו נמרוד נהרג בעת שירותו הצבאי בשנת 1971.
ב-1 באוקטובר 2013 גוטמן הלך לעולמו, בן 90 היה במותו. הוא הובא לקבורה בהר המנוחות בירושלים.
ספריו

אנשים ואפר: ספר אושביץ-בירקנאו, מרחביה, 1957 [תשי"ז].
יהודי ורשה 1939–1943, גיטו, מחתרת, מרד, תל אביב, תשל"ז.
תנועת ההתנגדות והמרד המזוין של יהודי ורשה על רקע חיי הגיטו: 1939-1943,ירושלים 1975 [תשל"ה], 2 כרכים.
היהודים בפולין אחרי מלחמת העולם השנייה,ירושלים 1985 [תשמ"ה].
בעלטה ובמאבק: פרקי עיון בשואה ובהתנגדות היהודית, תל אביב 1985 [תשמ"ה].
כרוניקה של גטו לודז', ירושלים 1986–1989 [תשמ"ז-תשמ"ט], 4 כרכים.
מאבק בנתיב הייסורים; התנגדות היהודים לנאצים בתקופת השואה, ירושלים, 1988.
מרד הנצורים: מרדכי אנילביץ' ולחימת גיטו ורשה, מורשת/בית עדות ע"ש מרדכי אנילביץ', תל אביב 1993 [תשנ"ג].
סוגיות בחקר השואה - ביקורת ותרומה, מרכז זלמן שזר לתולדות עם ישראל/יד ושם, ירושלים 2008 [תשס"ט].
טוטליטריות ושואה, מרכז זלמן שזר לתולדות עם ישראל/יד ושם, ירושלים 2009 [תשס"ט].
ראו גם

ויכוח סטשמבוש-גוטמן
לקריאה נוספת

עדה פגיס, ימי אפלה, רגעי חסד - פרקים מחיי ישראל גוטמן, הקיבוץ המאוחד/יד ושם, 2008 – ביוגרפיה.
חוי דרייפוס, "הם כולם כל כך חיים בי": ישראל גוטמן (1923–2013) שורד, מורד והיסטוריון יהודי", יד ושם מא, 2 (תשע"ד), עמ' 19–42.
הערות שוליים

↑  עמרי אפרים,'"`UNIQ--nowiki-00000000-QINU`"'חוקר השואה פרופ' ישראל גוטמן, ממורדי גטו ורשה, נפטר בגיל 90, באתר ynet, 1 באוקטובר 2013.
↑  המצבה ומקום הקבר של ישראל גוטמן, באתר "פרויקט גלעד"
| --- | --- |
בקרת זהויות :  NLI: 987007262281805171  PLWABN: 9810661824905606  BIBSYS: 90705902  BNE: XX1768504  BnF: cb12210712x (data)  CiNii: DA02686784  GND: 11411062X  ICCU: BVEV003374  ISNI: 0000 0001 1856 2827  LCCN: n80104669  NKC: js2012684096  NTA: 069448574  RERO: 02-A000077075  SUDOC: 030754372  VcBA: 495/284381  VIAF: 166374504   WorldCat (עם VIAF): 166374504
ג'ונה האוור-קינג

| --- | --- |

 לידה:  30 במאי 1995 (בן 29) איזלינגטון, הממלכה המאוחדת 
 מדינה:  הממלכה המאוחדת, ארצות הברית 
 תקופת הפעילות:  מ-2014 
 מקום לימודים:  איטון קולג', קולג' סנט ג'ון, בקיימברידג'
 פרופיל ב-IMDb
 
ג'ונה אנדרה האוור-קינג (באנגלית: Jonah Andre Hauer-King; נולד ב-30 במאי 1995) הוא שחקן קולנוע, טלוויזיה ותיאטרון יהודי-אנגלי.
ביוגרפיה

האוור-קינג נולד בווסטמינסטר, לונדון שבאנגליה. בנם של דברה האוור, מפיקת תיאטרון ומטפלת, וג'רמי קינג,מסעדן נודע בלונדון. אביו בריטי ואמו אמריקאית. אחותו היא מרגוט האוור-קינג, מנהלת חשבונות ובת הזוג של השחקן ג'וש או'קונור. האוור-קינג גדל כיהודי. סבו וסבתו מצד אמו היו יהודים פולנים שברחו מוורשה בשנות ה-30.
קריירה

הוא החל את הקריירה שלו בתיאטרון ליריק בלפסט, ב"פאנק רוק" של סיימון סטיבן. לאחר שלמד באיטון קולג', הוא למד בקולג' סנט ג'ון, בקיימברידג' (אנ'), וסיים לימודי תאולוגיה ולימודי דת, הוא שיחק בתיאטרון ועל המסך בזמן שלמד שם.
בשנת 2017 קיבל את התפקיד הראשון שלו, שהיה גם לתפקיד ראשי בסרט "התמונה האחרונה" של הבמאי דני יוסטון, שהוצג בבכורה עולמית בפסטיבל הקולנוע הבינלאומי באדינבורו. הוא גילם את לורי בגרסת ה-BBC של "נשים קטנות" בשנת 2017, ושיחק בתפקיד אנדריוס אראס בסרט "אפר בשלג" (2018), לצד בל פאולי, בסרט "גלויות מלונדון" (2018), ובתפקיד לוקאס בסרט "דרכו של הכלב" (2019).
בין תפקידיו האחרים ניתן למנות בסרט "שיר השמות" והתפקיד הראשי, הארי צ'ייס, בסדרת הדרמה "עולם בלהבות", שעסקה במלחמת העולם השנייה מנקודת מבטם של לא-יהודים, ואשר שידורה החל בשנת 2019. האוור-קינג הופיע גם בסרט הטלוויזיה "אגתה וקללת אישתר".
ב-12 בנובמבר 2019 פורסם כי קינג יגלם את הנסיך אריק בעיבוד לסרט "בת הים הקטנה". הסרט יצא במאי 2023.
בשנת 2024 גילם את לאלי סוקולוב הצעיר בסדרה הבריטית-אמריקאית "המקעקע מאושוויץ" ברשת Peacock האמריקאית וברשת Sky Atlantic (אנ') הבריטית, המבוססת על הרומן באותו שם מ-2018 מאת הסופרת הניו זילנדית הת'ר מוריס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2017 | התמונה האחרונה | לוק האמונד |  |
| 2018 | גלויות מלונדון | דייוויד |  |
| 2018 | Old Boys | ווינצ'סטר |  |
| 2018 | Ashes in the Snow | אנדריוס עראס |  |
| 2019 | דרכו של הכלב | לוקאס |  |
| 2019 | שיר השמות | דוידל (גיל 17–23) |  |
| 2021 | This Is the Night | כריסטיאן |  |
| 2023 | בת הים הקטנה | הנסיך אריק |  |
| 2025 | אני יודע מה עשית בקיץ האחרון |  |  |
| TBA | A Beautiful Imperfection |  |  |
| TBA | Rich Flu |  |  |
| TBA | William Tell |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2017 | אחוזת הווארד | פול וילקוקס | 2 פרקים |
| 2017 | נשים קטנות | לורי לורנס | 3 פרקים |
| 2019 | אגתה וקללת אישתר | מקס מלואן | סרט טלוויזיה של ערוץ 5 |
| 2019–הווה | עולם בלהבות | הארי צ'ייס | תפקיד ראשי (2 עונות); 13 פרקים |
| 2022 | דירת שותפים (אנ') | מו | תפקיד ראשי; 6 פרקים |
| 2024 | המקעקע מאושוויץ | לאלי סוקולוב בצעירותו | תפקיד ראשי; 6 פרקים |
| 2025 | דוקטור הו |  | עונה 15 - תפקיד ראשי |
הערות שוליים

↑  "Jeremy King: A lot of Londoners don't realise they're culture-hungry". Evening Standard (באנגלית). 2016-09-23. נבדק ב-2020-11-07.
↑  Wise, Louis (29 בספטמבר 2019). "Jonah Hauer-King interview: meet the hero of the BBC war drama World on Fire". The Times. נבדק ב-6 באוקטובר 2020. {{cite news}}:  (עזרה)
↑  Law, Katie (23 בספטמבר 2016). "Jeremy King, interview: People like us have to be the catalyst for Londoners becoming culture-hungry". Evening Standard. נבדק ב-6 באוקטובר 2020. {{cite news}}:  (עזרה)
↑  Jocelyn Silver (13 בנובמבר 2019). "The Little Mermaid Remake Finally Has Its Prince Eric". W Magazine. נבדק ב-28 בנובמבר 2020. {{cite news}}:  (עזרה)
↑  Tom Lamont (28 בנובמבר 2019). "Josh O'Connor: 'I had to advocate for Prince Charles on set. He's always told: shut up'". The Guardian. נבדק ב-28 בנובמבר 2020. {{cite news}}:  (עזרה)
↑  "World On Fire | An interview with Jonah Hauer-King (Harry Chase)". Bradford Zone | TV FEATURES. 26 בספטמבר 2019. נבדק ב-6 באוקטובר 2020. {{cite web}}:  (עזרה)
↑  The Eagle 2017 St John's College, University Cambridge. 2017.
↑  "Student treads the boards alongside Kenneth Branagh". St. John, Cambridge. נבדק ב-6 באוקטובר 2020. {{cite web}}:  (עזרה)
↑  Bloom, Nate (12 בדצמבר 2012). "Rachel Weisz up for Golden Globe! Philip Glass goes to Kennedy Center! Puppies!". J. The Jewish News of Northern California. נבדק ב-6 באוקטובר 2020. {{cite news}}:  (עזרה)
↑  "MASTERPIECE – MASTERPIECE Studio Podcast: Maya Hawke & Jonah Hauer-King". PBS. נבדק ב-6 באוקטובר 2020. {{cite web}}:  (עזרה)
↑  Wagner, Curt (11 במאי 2018). "Jonah Hauer-King: Man among 'Little Women'". tvshowpatrol.com. נבדק ב-6 באוקטובר 2020. {{cite web}}:  (עזרה)
↑  "New Actor Jonah Hauer-King is Bella's Beloved Human in 'A Dog's Way Home'". InqPOP!. 6 בפברואר 2019. נבדק ב-6 באוקטובר 2020. {{cite web}}:  (עזרה)
↑  D'Alessandro, Anthony (12 בנובמבר 2019). "'Little Mermaid': Jonah Hauer-King Wins Role Of Prince Eric". Deadline Hollywood. נבדק ב-6 באוקטובר 2020. {{cite news}}:  (עזרה)
↑  "'Little Mermaid' Live-Action Remake Finds Its Prince Eric in Jonah Hauer-King". The Hollywood Reporter. 12 בנובמבר 2019. נבדק ב-6 באוקטובר 2020. {{cite news}}:  (עזרה)
↑  Hollie Richardson, ‘Shaving my head became so poignant’: Jonah Hauer-King on The Tattooist of Auschwitz and his extraordinary family story, The Guardian, ‏26 באפריל 2024
| --- | --- |
בקרת זהויות :  PLWABN: 9811500541605606  BNE: XX6013619  GND: 1182328172  ISNI: 0000 0005 0022 9400  LCCN: no2019051951  MusicBrainz: 4ffd9614-ef66-4cdc-b10b-083fbde554ff  NLK: KAC2020O9112  NTA: 422577804  SUDOC: 259023396  VIAF: 48155563949213001082   WorldCat (עם VIAF): 48155563949213001082
אלגברת סי כוכב

במתמטיקה, ובמיוחד באנליזה פונקציונלית, אלגברת סי כוכב (או אלגברת *-C) היא אלגברת בנך A מעל שדה המספרים המרוכבים עם אינוולוציה מסוג שני  \,*, כך ש- \,||a^{*}a||=||a||^{2} לכל  \,a\in A.
כל אלגברת סי-כוכב איזומורפית לתת אלגברה של אלגברת האופרטורים החסומים על מרחב הילברט (זהו משפט גלפנד-נאימרק).
כל אלגברת סי-כוכב קומוטטיבית היא מהצורה  C_{0}(X) עבור מרחב האוסדורף קומפקטי מקומית X, יחיד עד כדי הומיאומורפיזם; המרחב X קומפקטי אם ורק אם לאלגברה יש איבר יחידה. עובדה זו, שהיא תוצאה של משפט ההצגה של גלפנד, מזהה אלגברת סי-כוכב קומוטטיבית עם מרחב טופולוגי. בשל כך, אלגברות סי כוכב כלליות נקראות גם מרחבים טופולוגיים לא קומוטטיביים.
לאלגברות סי-כוכב חשיבות רבה במכניקת הקוואנטים.
דוגמאות

אלגברת האופרטורים הליניארים החסומים מעל מרחב הילברט עם לקיחת צמוד הרמיטי היא אלגברת סי כוכב.
אוסף כל האופרטורים הקומפקטים על מרחב הילברט הוא אלגברת סי כוכב. זוהי תת-אלגברה של אלגברת האופרטורים הליניארים החסומים.
איברים הפיכים וספקטרום של איבר

כמו בכל אלגברת בנך, לכל איבר באלגברת סי-כוכב (עם יחידה) אפשר להגדיר ספקטרום שהוא קבוצה קומפקטית לא-ריקה של מספרים מרוכבים, המכלילה את קבוצת הערכים העצמיים מן התאוריה של טרנספורמציות ליניאריות מממד סופי. הספקטרום של a (המסומן ב  \,\sigma (a)) שווה, על-פי ההגדרה, לאוסף המספרים המרוכבים  \,\lambda  כך שהאיבר  a-\lambda \cdot 1 אינו הפיך באלגברה.
אלגבראות סי כוכב קומוטטיביות וטופולוגיה לא קומוטטיבית

נניח כי X הוא מרחב טופולוגי שהוא האוסדורף וקומפקטי באופן מקומי (כלומר לכל נקודה יש סביבה קומפקטית). נניח כי f היא פונקציה רציפה על X המקבלת ערכים מרוכבים, כלומר  \,f:X\rightarrow \mathbb {C} . נאמר ש-f "מתאפסת באינסוף" אם לכל  \,\varepsilon >0 קיימת קבוצה קומפקטית  K\subseteq X כך שלכל  x\in X-K מתקיים  \,|f(x)|<\varepsilon .
את אוסף כל הפונקציות הרציפות המתאפסות באינסוף על X נסמן ב \,C_{0}(X). ניתן להוכיח שזוהי אלגברת סי-כוכב, כאשר פעולות החיבור והכפל הן חיבור וכפל רגילים של פונקציות ופעולת הכוכב היא הצמדה של מספרים מרוכבים. בפרט, פעולת הכפל היא קומוטטיבית. לאלגברת סי כוכב שבה פעולת הכפל היא קומוטטיבית קוראים אלגברת סי כוכב קומוטטיבית.
משפט הייצוג של גלפנד קובע כי בהינתן אלגברת סי כוכב קומוטטיבית A קיים מרחב טופולוגי האוסדורף קומפקטי באופן מקומי X כך ש \,A\cong C_{0}(X). נוסף על כך ניתן להוכיח שאם X ו-Y הם שני מרחבים טופולוגיים אז X הומיאומורפי ל-Y אם ורק אם האלגברה  \,C_{0}(X) איזומורפית לאלגברה  \,C_{0}(Y). מסיבה זאת ניתן לזהות מרחבים טופולוגיים "סבירים" (כלומר שהם האוסדורף וקומפקטיים באופן מקומי) עם אלגבראות סי כוכב קומוטטיביות, ולפיכך ניתן לראות באלגבראות סי כוכב כלליות הכללה למושג מרחב טופולוגי, ועקב החוסר בקומוטטיביות, נהוג לקרוא להן מרחבים טופולוגיים לא קומוטטיביים.
חלקים נרחבים מהפיתוח של אלגבראות סי כוכב מתבססים על הכללה של שיטות טופולוגיות למרחבים שאינם קומוטטיביים. לעיתים ההכללה למרחבים לא קומוטטיביים היא למעשה פשוטה יותר ובכך מפשטת שיטות טופולוגיות קלאסיות. לדוגמה, תורת K של מרחבים טופולוגיים נותנת אינווריאנטה אלגברית (החבורות  \,K_{0}(X) ו- \,K_{1}(X)) למרחבים טופולוגיים על ידי שקילויות בין אגדים וקטורים (שהם אובייקט מסובך יחסית) מעליהם. הכללתה של תורת-K לאלגבראות סי כוכב מתבצעת על ידי מחלקות שקילות של הטלות (במקרה של חבורת  \,K_{0}) או של איברים אוניטריים (במקרה של חבורת  \,K_{1}) באלגבראות סי כוכב. איבר  \,a\in A באלגברת סי כוכב נקרא הטלה אם הוא מקיים  \,a=a^{2}=a^{*}. איבר  \,a\in A באלגברת סי כוכב נקרא אוניטרי אם הוא מקיים  \,aa^{*}=a^{*}a=1.
ג'ונתן ביילי (שחקן)

| --- | --- |

ג'ונתן ביילי, 2024
 לידה:  25 באפריל 1988 (בן 36) אנגליה ולינגפורד, אוקספורדשייר, אנגליה 
 מדינה:  הממלכה המאוחדת 
 תקופת הפעילות:  מ-1995 
 מקום לימודים:  אוקספורד 
 פרסים והוקרה:  פרס לורנס אוליבייה לשחקן הטוב ביותר בתפקיד משנה במחזמר
 פרופיל ב-IMDb
 חתימה:   
 
ג'ונתן ביילי (באנגלית: Jonathan Bailey; נולד ב-25 באפריל 1988) הוא שחקן אנגלי, הידוע בעיקר מהופעותיו בסדרת הדרמה "ברודצ'רץ'", בדמות לאונרדו דה וינצ'י הצעיר בסדרה "לאונרדו", ובקומדיה "קמפוס" של ערוץ 4 ובתור אנתוני בסדרת נטפליקס המצליחה "ברידג'רטון".
ביוגרפיה

ביילי נולד בכפר בנסון באוקספורדשייר. הוא הצעיר במשפחה ויש לו שלוש אחיות. בגיל 5 החליט שהוא רוצה להיות שחקן אחרי שראה הפקה של המחזמר "אוליבר!".
קריירה

הופעותיו הראשונות של ביילי כשחקן היו בסדרה "ברמוול" של ITV. הוא שיחק בתפקידים קטנים בסדרות טלוויזיה ובסרטים, ואחר כך לוהק לסיטקום "קמפוס". ב-2011 גילם את לאונרדו דה וינצ'י בסדרה "לאונרדו", והופיע לצדה של שרה אלכסנדר בסדרה הקומית של ה-BBC "אני וגברת ג'ונס".
ב-2012 היה ביילי מועמד לפרס התיאטרון של האיבנינג סטנדרד לשחקן מצטיין חדש על הופעתו במחזה "South Downs" מאת דייוויד הר.
החל מדצמבר 2013 שיחק ביילי בתפקיד טים פרייס במחזמר "אמריקן פסיכו" בתיאטרון אלמיידה בלונדון.
בספטמבר 2014 הופיע ביילי בתפקיד פסי בפרק "Time Heist" בעונה השמינית של סדרת המדע בדיוני "דוקטור הו".
בסדרה "ברודצ'רץ'" של ITV גילם ביילי את אולי סטיבנס, הכתב בעיתון המקומי.
עוד שיחק בתפקיד ג'ק פאטרסון בסדרה הקומית "W1A" של ערוץ BBC Two, והופיע בכל שלוש העונות של הסדרה.
ב-2018 לוהק ביילי להפקה מחודשת של הווסט אנד למחזמר "קומפני" לתפקיד ג'יימי (במקור נכתב לדמות אישה בשם איימי). על הופעתו זו זכה ביילי ב-2019 בפרס לורנס אוליבייה לשחקן הטוב ביותר בתפקיד משנה במחזמר.
בשנת 2019, הוא לוהק לתפקיד ראשי בסדרת הטלוויזיה של נטפליקס, ברידג'רטון, בתפקיד הויקונט אנת'וני ברידג'רטון. הסדרה עלתה לאוויר בדצמבר 2020.
בשנת 2021, הוכרז כי ביילי יככב לצד טארון אגרטון בהפקה של "Cock" בתיאטרון אמבסדורס, לונדון, בשנת 2022.
באוקטובר 2024, ביילי הופיע בתפקיד אורח כהיסטוריון בשם ג'ק מדוקס בפרק השישי של העונה השלישית של הסדרה "עוצר נשימה".
ביילי מככב בתפקיד פיירו בסרט "מרשעת" לצד סינתיה אריבו ואריאנה גרנדה המבוסס על המחזמר "מרשעת".
חיים אישים

בשנת 2018 ביילי יצא מהארון כהומו בראיונות לעיתון הטיימס ולכתב העת Attitude.